
РЕПУБЛИКА БЪЛГАРИЯ
	Министерство на околната среда и водите
	Предприятие за управление на дейносттите за опазване на околната среда
	Регионална инспекция по околната среда и водите – Монтана


Д О К Л А Д

от контролна проверка по прилагане на екологичното законодателство

Обект: Цех за производство на PVC продукти и изделия с оператор „Пласт комерс-93“ ООД, гр. София.
Дата на извършване на проверката: 29.07.2021 г.
Място на извършване на проверката: гр. Берковица, Северна промишлена зона
Проверени компоненти и фактори на околната среда:
· Отпадъци
· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закона за управление на отпадъците (ЗУО) и подзаконовата нормативна уредба
· Закон за защита от вредното въздействие на химичните вещества и смеси (ЗЗВВХВС) и подзаконовите му нормативни актове, Наредба за реда и начина за съхранение на опасни химични вещества и смеси

Извършени дейности:
На 29.07.2021 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-179/26.07.2021 г. на директора на РИОСВ – Монтана се извърши проверка на обекта и беше съставен Констативен протокол № КПКД-28/29.07.2021 г.

Проверени са:
· Инсталации и съоръжения.
· Площадки за съхранение на отпадъци и химикали.
· Документи и данни, свързани със законовите и подзаконови нормативни актове по околна среда.

Констативна част:
	Основната дейност е производство на PVC гранулати – меки (за ходила, кабели и шлауха) и твърди (за външни ролетни щори, тръби и фитинги), PVC облицовка, линейни фиксатори за арматури, неотговорни детайли, използвани в строителството и шлауха.
Технологичният процес включва производство на пластмасови изделия чрез екструдиране и шприцване на гранулат.

1. Фактор „Отпадъци”
Дружеството притежава безсрочен регистрационен документ № 06-РД-115-01 от 13.02.2019 г., издаден от РИОСВ – Монтана по реда на ЗУО за дейност по оползотворяване с код R3, код R12, код R13 на неопасни отпадъци от пластмаса.
Оползотворяването на пластмасовите отпадъци чрез R3 и R12 се извършва в инсталации с капацитет и в технологичен ред съгласно посоченото в Условие II Методи и технологии за третиране на отпадъци по видове дейносит, вид и капацитет на съоръженията от РД.
Площадката за съхраняване на отпадъци отговаря на изискванията заложени в условието на РД – оградена, обозначена, с непропусклива повърхност, с ограничен достъп  и с осигурени работещи противопожарни средства.
Приемането се извършва въз основа на договори, представени по време на проверката. Приетите отпадъци се съхраняват в биг-бег чували на обособена и обозначена с кода открита площадка с трайна настилка и под навес.
Измерването на отпадъците се извършва с кантар и се отразява в отчетната книга за отпадъците. На площадката се извършва дейност по предварително съхраняване на отпадъци на мястото на образуване, за които е извършена класификация. Класифицираните отпадъци са въведени в Национална информационна система за отпадъци (НИСО). Наличните на площадката отпадъци се съхраняват разделно по видове на обособени и обозначени с кода места: 
Операторът води необходимата отчетност, на количествата образувани, предадени и оползотворени отпадъци в заверени от РИОСВ – Монтана отчетни книги за отпадъци, приложение 1 и приложение 4 от Наредба № 2/2013 г.
Управителя на „Пласт комерс-93“ ООД е уведомен, че съгласно чл.48, ал.8 от Закона за управление на отпадъците от 01.01.2021 г. отчетносттта и представянето на информация, съгласно наредбите по чл. 13, ал. 1 и чл. 48, ал. 1 от ЗУО следва да се извършва чрез НИСО, поддържана на Интернет страницата на Изпълнителната агенция по околна среда – София (ИАОС).
Като лице, пускащо на пазара опаковани стоки дружеството изпълнява задълженията си по чл. 14 и чл. 59 от ЗУО като участва в колективна система съгласно сключен договор с организация по оползотвораване на отпадъци от опаковки. Представено е актуално удостоверение със срок на действие до 31.12.2022 г. 
По време на проверката е представена счетоводна и отчетна документация, изготвена съгласно Наредбата за определяне реда и размера за заплащане на продуктова такса:
2. Опасни химични вещества
Дружеството е потребител по веригата в съответствие с Регламент ЕО 1907/2006 REACH. За производствената си дейност – производство на меки и твърди PVC гранулати и други изделия от пластмаси с приложение в строителството, дружеството използва и съхранява химични вещества и смеси.
За всички химични вещества и смеси са представени информационни листове за безопасност на български език, изготвени в съответствие с изискванията на чл. 31 и Приложение II от Регламент REACH и Регламент ЕО 2015/830.
При проверката на информацията в ИЛБ и складовете за съхранение на химикали не се констатира съдържание на вещества с предмет на разрешаване, включени в Приложение XIV на Регламент REACH.
Всички химични вещества и смеси се съхраняват в производствените помещения, в количества, необходими за производствения процес, както и в складови помещения, в оригинални, фабрични опаковки при спазване изискванията за съвместно съхранение, съгласно Наредбата за реда и начина на съхранение на опасни химични вещества и смеси и посочените в ИЛБ.
В РИОСВ – Монтана е представен инвентаризационен списък на използваните през 2020 г. от дружеството химични вещества и смеси.
Заключение:
	Оператора е изпълнил всички задължения, които има в съответствие с екологичното законодателство по фактор „Отпадъци” и „ОХВ”.

От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Законосъобразно управление на опасните химични вещества и смеси.

